Vlag van die Cookeilande - Wikipedia
Burgerlike- en staatsvlag en vaandel Verhouding
4 Augustus 1979
’n Blou Britse vaandel met vyftien wit sterre in sirkelvorm op die wapperkant.
Die nasionale vlag van die Cookeilande, amptelik deel van Nieu-Seeland, is op 4 Augustus 1979 in gebruik geneem. Die vlag vertoon ’n blou Britse vaandel met vyftien wit sterre in sirkelvorm op die wapperkant.
Die vyftien sterre op die wapperkant stel die vyftien eilande wat die Cookeilande uitmaak voor. Dit is Tongareva, Rakahanga, Manihiki, Pukapuka, Nassau, Suwarror, Palmerston, Aitutaki, Manuae, Takutea, Aitu, Mitiaro, Mauke, Rarotonga en Mangaia. Die blou kleur van die vlag stel die oseaan en die vredeliewende aard van die Cookeilanbewoners voor.
Tot 1888 het die onafhanklike Koninkryk van Rarotonga ’n horisontale rooi-wit-rooi vlag met drie blou sterre gevoer. In 1888 het die koninkryk ’n Britse protektoraat geword. Die Unievlag is as geus tot die vlag toegevoeg. In 1893 is die drie sterre verwyder en is ’n wit skry met ’n palmboom in die Unievlag in die skildhoek geplaas. In 1900 het Brittanje die eilande geannekseer en die administrasie daarvan aan Nieu-Seeland oorhandig. Van 1902 af is die vlag van Nieu-Seeland as amptelike vlag gebruik. Op 4 Augustus 1965 het die Cookeilande interne outonomie verkry en in 1973 sy eie vlag. Dit was ’n groen baan met vyftien goue sterre in ’n sirkelvorm. Geel en groen simboliseer die mense se lewe en ewige groei. In 1979 het die Cookeilande oorgeskakel na ’n blou Britse vaandel met vyftien wit sterre in sirkelvorm.
Vlag van die Koninkryk van Rarotonga, 1858 tot 1888
Vlag van die Koninkryk van Rarotonga, 1888 tot 1893
Vlag van die Federasie van die Cookeilande, 1893 tot 11 Junie 1901
Vlag van die Cookeilande, 11 Junie 1901 tot 24 Maart 1902
Vlag van die Cookeilande, 24 Maart 1902 tot 23 Julie 1923
Vlag van die Cookeilande, 23 Julie 1973 tot 4 Augustus 1979
Vlag van die Britse koningin se verteenwoordiger in die Cookeilande
↑ (en) “Cookeilande”. Flags of the World. URL besoek op 2 Julie 2013.
Vlae van die Cookeilande (kategorie)
(en) Cookeilande by Flags of the World.
Australië · Fidji · Gefedereerde State van Mikronesië · Indonesië1 · Kiribati · Marshalleilande · Nauru · Nieu-Seeland · Oos-Timor (Timor Leste)1 · Palau · Papoea-Nieu-Guinee · Samoa · Solomoneilande · Tonga · Tuvalu · Vanuatu
Ontsluit van "https://af.wikipedia.org/w/index.php?title=Vlag_van_die_Cookeilande&oldid=1293771"	Kategorieë: CookeilandeNasionale vlaeVlae van Nieu-Seeland	Navigasie-keuseskerm
العربيةAzərbaycancaБеларускаяБългарскиBosanskiCatalàČeštinaCymraegDeutschΕλληνικάEnglishEspañolEestiفارسیSuomiFrançaisGalegoעבריתHrvatskiMagyarItaliano日本語한국어LietuviųМакедонскиBahasa MelayuNederlandsNorsk bokmålPolskiPortuguêsРусскийSlovenčinaСрпски / srpskiSvenskaไทยTok PisinTürkçeУкраїнськаTiếng ViệtYorùbá中文	Wysig skakels	Die bladsy is laas op 2 Oktober 2014 om 12:20 bygewerk.